عراقین کرکوک شهر سرحدلرینین گوونلیگینی عراق فدرال پلیس گوجون‌دن تحویل آلان عراق اوردوسونون ۱۴.جو توغایینین، کرکوک ویلایت سرحد بؤلگه‌سینه یئرلشمه ایشلمی تاماملاندی.
ترورلا مباریزه پلیس گوجو ۲.جی تۆمن قوموتانلیغی مطبوعات سوروملوسو منتظر السعیدی، آنادولو آژانسینا وئردیگی آچیقلامادا، عراق اوردوسونا باغلی ۱۴.جو توغای بیریم‌لرینین کرکوک ویلایت سرحدلرینین گوونلیگینین تامین اولونماسی اوچون بؤلگه‌یه یئرلشدیریلدیگینی دئدی.
کرکوکون گوونلیگینی تامین ائد‌ن حربی گوج‌لرده‌کی دییشیک‌لیکلرین عراق باشباخانی و سلاح‌لی گوجلر باشچیسی عادل عبدالمهدینین گؤستریشی اساسین‌دا باش وئردیگینی بیلدیره‌ن سعیدی، تخمیناً بیر ایلدیر کی، بؤلگه‌نین گوونلیگینی تامین ائد‌ن فدارال پلیس گوجونون کرکوکو ترک ائدجگی معلوماتینی پایلاشدی.
عراق مرکزی حاکمیتینه باغلی گوج‌لر، ۱۶ اکتبر ۲۰۱۷ده کرکوکه گیره‌رک، شهرده‌کی پئشمرگه وارلیغینا سون وئردی.
